PS:ชู P/E ต่ำ-ผลตอบแทนเงินปันผลสูงแนะนำ ซื้อ”ราคาเป้าหมาย 32.00 บาท
PS:ชู P/E ต่ำ-ผลตอบแทนเงินปันผลสูงแนะนำ ซื้อ"ราคาเป้าหมาย 32.00 บาท
11 พ.ย. 2559

บล.ทิสโก้ ระบุในบทวิเคราะห์วันนี้(11 พ.ย.) ว่า บริษัท พฤกษา เรียลเอสเตท จำกัด (มหาชน) หรือ PS รายงานผลประกอบการในช่วง ไตรมาส 3/59 อยู่ที่ 928 ล้านบาท ลดลง 50% เทียบไตรมาสก่อนหน้า และ 43% เทียบช่วงเดียวกันของปีก่อน ต่ำกว่าที่เราและตลาดคาด 22% โดยผลประกอบการ 9M16 คิดเป็น 52% ของประมาณการกำไรทั้งปี 2016F ของเรา
บริษัทมีรายได้อยู่ที่ 9 พันล้านบาท ลดลง 33% เทียบไตรมาสก่อนหน้า และ 20% เทียบช่วงเดียวกันของปีก่อน น้อยกว่าคาดจากยอดโอนที่ลดลง เนื่องจากกำหนดการโอนส่วนใหญ่จะอยู่ในช่วง ไตรมาส 4/59 ทั้งนี้ อัตรากำไรขั้นต้นในช่วง 3Q16 เพิ่มขึ้น เทียบไตรมาสก่อนหน้า ขณะที่ค่าใช้จ่ายในการขายและบริหาร (SG&amp;A) มีฐานค่อนข้างสูงจากโครงการคอนโดมิเนียม 2 แห่ง ทำให้อัตรากำไรขั้นต้นอยู่ที่ 10.2%
นอกจากนี้ ยอดจองในเดือน ต.ค. อยู่ที่ 3 พันล้านบาท ลดลง 31% MoM และ 8.8% เทียบช่วงเดียวกันของปีก่อน ทำให้ยอดจอง 10M16 คิดเป็น 74% ของเป้าหมายของบริษัทในปี 2016 และ PS จะทำ tender offer วันสุดท้ายในวันที่ 23 พ.ย. และคาดว่าจะนำบริษัทลูกเข้าตลาดฯ ในเดือน ธ.ค.2016
ยังคงแนะนำให้ “ซื้อ” โดยมีมูลค่าที่เหมาะสม 32 บาท เนื่องจาก 1) มี P/E ต่ำและผลตอบแทนเงินปันผลสูง และ 2) มีงานในมือแข็งแกร่งที่จะรับรู้รายได้ในช่วง ไตรมาส 4/59